கேள்வி: ஹொங்கொங் பன்னாட்டு வானூர்தி நிலையம் - சிங் மா பாலம் திட்டம் பற்றி நீங்கள் என்ன அறிந்துள்ளீர்கள்?
பதில்: ஆம்! கடலுக்கு மேல் பாலம் அமைக்கும் திட்டமே அது. லந்தாவ் தீவிற்கும் கவ்லூண் நிலப்பரப்புக்கும் இடையே சிங் யீ தீவு, மற்றும் மா வான் தீவு எனும் இரண்டு தீவுகள் இருந்தன. இத்தீவுகளும் மலைக்குன்றுகளாகவே இருந்தன. எனவே இத்தீவின் மலைக்குன்றுகளுக்கும் மேலாக உயரமாகவே பாலம் அமைக்கப்பட்டது. இன்று இப்பாலம் இத்தீவுகளின் மலைமுகடுகளை முத்தமிட்டவாறு நீண்டு செல்வதைக் காணலாம்.
கேள்வி: ஹொங்கொங் பன்னாட்டு வானூர்தி நிலையம் - இரட்டைமாடி பாலம் என்பது என்ன?
பதில்: சிங் மா பாலம் இதன் நீளம் (4,518 அடிகள்) 1,377 மீட்டர்களாகும். கடல் மட்டத்தில் இருந்து உயரம் (676 அடிகள்) 206 மீட்டர்களாகும். இப்பாலத்திற்கு சிங் மா பாலம் என பெயரிடப்பட்டது. இதுவே இன்று உலகில் நீளமான முதல் இரட்டைமாடி பாலமாகும். உலகில் நீளமான பாலங்களில் ஏழாவது பாலமாகும். (World's Seventh Longest Bridge) பாலத்தின் அளவில் இதுவே உலகில் உள்ள பாலங்களில் மிகப் பெரிய பாலமுமாகும். இப்பாலத்தின் அகலம் (135 அடிகள்) 41 மீட்டர்களுமாகும். போவதற்கான மூன்று, வருவதற்கான மூன்று என, ஒரு தளத்தில் ஆறு பாதைக் கோடுகள் உள்ளன. பொது போக்குவரத்து வாகனங்கள் பயணிப்பதற்கு மேல்மாடி பாதைகளும், தொடருந்து மற்றும் அதிபார ஊர்திகள் பயணிப்பதற்கு கீழ்மாடி பாதைகளும் உள்ளன. மேல்மாடி பாதையில் பயணிப்போர் வெளிக்காட்சிகளை பார்த்த வண்ணம் பயணிக்கலாம். கீழ்மாடியில் செல்லும் வாகணங்கள் எந்த வெளிப்புரக் காட்சியையும் பார்க்க முடியாதவாறு சுரங்கப்பாதைப் போன்றே அமைக்கப்பட்டுள்ளது.